תאריך עדכון: 10.6.2020

שם ומספר הקורס:

התנסות מקצועית (פרקטיקום)

63-934-01

שם המרצה: ד"ר כלילה מגן

**סוג הקורס:** בחירה

**שנת לימודים**: תשפ"א **סמסטר**: ב' **היקף שעות**: 2 ש"ס

**א. מטרות הקורס ותוצרי למידה:**

מטרת הקורס – רכישת מיומנויות והיכרות עם עולם המעשה באחד מתחומי התקשורת, תוך מתן הזדמנות לסטודנטים בפיתוח קשרים חשובים, התנסויות והתמודדויות עם אתגרי המקצוע ודריסת רגל בתעשיה. הקורס נועד להכשיר את הסטודנטים להשתלבות בשוק העבודה, תוך יצירת יתרון של סיום התואר האקדמי בשילוב התנסות מעשית בגוף תקשורתי.

תוצרי למידה –

1. לרכוש ניסיון מעשי של 120 שעות בגוף תקשורתי.
2. לעבור חניכה מסודרת, הכוללת משוב, מטעם הארגון הקולט.
3. להכיר ארגז כלים חשוב להשתלבות בשוק העבודה בתום התואר.
4. לפתח קשרים מקצועיים בהתאם לסביבת העבודה.
5. ליצור יתרון ביציאה לשוק העבודה על-ידי שילוב של הכנה לשלב זה בחיים והתנסות מעשית.

**ב. תוכן הקורס:**

**רציונל, נושאים:** התנסות מעשית ומקצועית כחלק מתהליך למידה ומחקר בתחום תקשורתי בו מעוניינים משתתפי הקורס לפתח קריירה. הקורס עוסק ביישום תחומי המקצוע שנלמדו הלכה למעשה בלימודי התואר ובהתאמתם לשוק העבודה.

**מהלך השיעורים:**

בשבוע הראשון של שנת הלימודים תערך פגישה קבוצתית עם מנחת הקורס, וזאת על אף שהקורס מוגדר כמתקיים בסמסטר ב' במערכת השעות. זאת על מנת לאפשר לסטונדטים להתחיל את הפרקטיקום כבר בסמסטר א'. לאורך השנה הסטודנטים ישמרו על קשר רציף עם המנחה באמצעות התכתבות בדוא"ל ופגישות אישיות וכלליות תקופתיות. מטרת הקשר היא הכוונת הסטודנטים בעבודה המעשית לצד פיתוח ארגז כלים לאיתור עבודה ב"יום שאחרי" ווידוא שהפרקטיקום עונה על יעדיו.

**תכנית הוראה מפורטת לכל השיעורים:** על מנת לתת מענה מיטבי לצרכי הסטודנטים לאורך התהליך, יתקיימו חמישה מפגשים במהלך הקורס, זולת שעות ההתנסות המעשית: מפגש פותח בראשית השנה וארבעה מפגשים נוספים במהלך סמסטר ב'. המפגשים בסמסטר ב' יוקדשו להכנת הסטודנטים ליציאה אל שוק העבודה ויתקיימו בפורמט של סדנאות דינמיות (תכנון הקריירה, ניהול עצמי בראיונות עבודה, מיתוג עצמי, כיצד ניגשים למבחני הערכה, נטוורקינג, זיהוי חוזקות וחולשות, ניהול מו"מ וכד').

1. **מפגש פתיחה** (בראשית שנת הלימודים האקדמית): הכרות עם הסטודנטים והסבר כללי על הפרקטיקום, הצגת מקומות אפשריים לביצוע הפרקטיקום, לרבות מילוי שאלון למתנסה והסבר על הצעדים הראשונים - כיצד לאתר את המקום המתאים עבורי? כתיבת קורות חיים, אתגרים והזדמנויות שעשויים להתעורר במהלך ההתנסות המעשית וכו'.
2. **מציאת מקום לפרקטיקום**: מנחת הקורס תעניק לסטודנטים הכוונה הן בפורום הרחב של משתתפי הקורס והן באופן פרטני ותסייע להם בבחירת מקום ההתנסות, שתותאם עד כמה שניתן לנטית לבם בכל הנוגע לפיתוח הקריירה העתידית שלהם. **יחד עם זאת ולמען הסר ספק, האחריות המוחלטת על מציאת מקום הפרקטיקום מוטלת על הסטודנטים.** הפניה אל הגופים השונים, הראיונות והקבלה למקומות ההתמחות הינם חלק אינטגרלי וחשוב מן התהליך וההתנסות שעוברים הסטודנטים.
3. **ביצוע הפרקטיקום**: ההתנסות יכולה להתקיים לאורך כל השנה האקדמית כולל בחופשת הקיץ, על אף שהקורס מוגדר בסמסטר ב'. ההמלצה הגורפת היא לשמור על רצף ושעות שבועיות, לצד כמובן הגמישות הנדרשת בתקופות של עומס. ההתנסות צריכה להיעשות באחד מתחומי התקשורת: שיווק ופרסום, דוברות ויח"צ, עיתונות כתובה ומשודרת או תקשורת חדשה. אין הכרח שהגוף הקולט יהיה גוף תקשורת במהותו. לדוגמא עמותה שמטרתה אינה מסחרית עדיין זקוקה מאד ליחסי-ציבור והיא יכולה לקלוט סטודנט/ית לשם כך, כל עוד היא תספק חניכה רצינית מגורם מקצועי.

**ג. דרישות קדם:** סטודנטים לתקשורת בשנה ב' או ג' ללימודי התואר הראשון.

**ד. חובות / דרישות / מטלות:**

1. חובת נוכחות במפגשי הקורס

2. כתיבת קו"ח והכנסת תיקונים במידת הצורך בהתאם להערות המרצה.

3. מצגת/סרטון/פוסטר שיופק על-ידי הסטודנטים ושיסכם את תהליך הפרקטיקום. אלה יוצגו בפני הסטודנטים של המחזורים הבאים, כמו גם בימים פתוחים של בית הספר לתקשורת.

4. התנסות מעשית - היקף הפרקטיקום הינו 120 שעות במקום התנסות אחד לתקופה של עד חצי שנה (הטווח המקובל הוא בין 3-6 חודשים). חריגה מכמות השעות או מתקופת ההתנסות תתאפשר אך ורק במקרים חריגים **ובאישור מנחת הקורס בלבד**.

5. משוב על מקום הפרקטיקום – בתום התהליך על הסטודנטים למלא משוב ענייני על המקום שבו ביצעו את הפרקטיקום. משובים אלו ישמשו את ביה"ס לדיוק הצרכים וכמערך בקרה על שיתופי הפעולה עם הגורמים השונים. הטופס בנספח 3.

6.על הסטודנטים לדאוג למילוי טופס אישור החונך על ביצוע הפרקטיקום – הטופס בנספח 1.

**יחסי עובד-מעסיק**ככלל, הפרקטיקום הוא ללא שכר ולא חלים יחסי עובד-מעסיק בין הגוף הקולט לבין הסטודנטים, וזאת מאחר שהפרקטיקום מוגבל בזמן, הוא חלק מתוכנית הלימודים המאושרת על-ידי רשויות האוניברסיטה והמל"ג, ובעבורו מקבלים הסטודנטים נ"ז אקדמית בתואר הראשון שלהם.

הגוף הקולט חייב לספק חונכ/ת מקצועי/ת לסטודנטים המתנסים. חונכים אלו ימלאו בסיום התהליך חוות דעת מקצועית על ביצועי הסטודנטים. חוות דעת זו מהווה מרכיב בציון הסופי. במידה והגוף הקולט יתרשם מסטודנט/ית מסוימ/ת ויהיה מעוניין להעסיקו/ה בסוף או במהלך תקופת הפרקטיקום, אין מניעה לכך, אך על הסטודנטים לדעת שלא יחולו יחסי עובד-מעסיק רטרואקטיבית על התקופה שכבר בוצעה.

**סטודנטים העובדים בשכר בגוף תקשורתי** מסוים ומעוניינים להחשיב את עבודתם כפרקטיקום, יאשרו זאת מול מנחת הקורס. ביה"ס מעודד עבודה בשכר ולא ימנע מעבודה כזו להחשב חלק מן הפרקטיקום **כל עוד מקום העבודה מספק חונך מטעמו אשר מוסיף ידע מקצועי מעבר למה שנהוג היה עד אז ואף ממלא משוב על העובד, העובד עומד בכל תנאי הקורס המופיעים במסמך זה.**

**ה. מרכיבי הציון הסופי:**

הציון בקורס הוא עובר/לא עובר בכל אחד משלושת מרכיבי הציון הבאים:

1. מצגת/סרטון/פוסטר שיופק על-ידי הסטודנטים ושיסכם את תהליך הפרקטיקום.
2. כתיבת קורות חיים.
3. חוות דעת של חונכי הפרקטיקום - חונכי הפרויקט ימלאו שאלון המתייחס לאופן בו התרשם מהסטודנטים ביחס לפרמטרים שונים. **השאלון ימולא ע"י המעסיק/ה וישלח על ידו/ידה ישירות אל מנחת הקורס, ולא ע"י הסטודנט/ית.** הסטודנטים ימסרו את השאלון למעסיקים בתחילת ההתקשרות ויהיו מודעים לקריטריונים על פיהם הם נבחנים. הטופס בנספח 2.

**ציון לא עובר באחד משלושת המרכיבים הנ"ל, משמעו ציון נכשל בקורס.**

**ז.** **שם הקורס באנגלית**:

Practicum - Practical Experience

**ח. נספחים**

1. **אישור ביצוע הפרקטיקום:**

שם הארגון: ­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הריני לאשר כי הסטודנט/ית \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ סיימ/ה התמחות בת 120 שעות ב\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(שם גוף התקשורת).

תיאור קצר של תחום עיסוק המתמחה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_

שם נציג הארגון: \_\_\_\_\_\_\_\_\_\_\_\_

תפקיד: \_\_\_\_\_\_\_\_\_\_\_\_\_\_\_\_\_\_

חתימה: \_\_\_\_\_\_\_\_\_\_\_\_\_\_\_\_\_\_

מס' טלפון: \_\_\_\_\_\_\_\_\_\_\_\_\_\_\_\_

דוא"ל: \_\_\_\_\_\_\_\_\_\_\_\_\_\_\_\_\_\_\_

1. **שאלון חונכ/ת הפרקטיקום**

חונכ/ת נכבד/ה:

ברצוני להודות לך על שיתוף הפעולה בנכונותך לקלוט ולסייע לסטודנט/ית מביה"ס לתקשורת מאוניברסיטת בר-אילן. אנו רואים בפרקטיקום חלק חשוב בתהליך ההכשרה של הסטודנטים לאור היותו מרכיב קריטי המקשר בין הלימודים לבין שוק העבודה.

חלק חשוב **מתהליך ההכשרה** הוא המשוב וחוו"ד שלך על הסטודנט/ית. אודה לך אם תשיב/י לכל אחת מן השאלות הבאות, המתייחסות להערכת תפקוד הסטודנט/ית בנוגע לכל תקופת הפרקטיקום.

**בתודה מראש ובתקווה להמשך שיתוף פעולה.**



ד"ר כלילה מגן,
מנחת הפרקטיקום
ביה"ס לתקשורת
אוניברסיטת בר-אילן

**נספח 2:**

**דרג/י את התייחסותך לכל אחד מהמרכיבים הבאים הנוגעים להערכת הסטודנט/ית:**נא לסמן בעגול את המספר המתאים ביותר לתיאור העבודה (1 - במידה המועטה ביותר, 5- במידה הרבה ביותר. אם המשפט לא רלוונטי או אין לך דעה לנושא, נא לסמן 0

|  |
| --- |
| 1 – נכון במידה מועטה 5- נכון במידה רבה 0 – לא רלוונטי/ אין לי דעה |
| 1. **הסטודנט/ית גיל(ת)ה עניין רב במקום ההתנסות** | **5** | **4** | **3** | **2** | **1** | **0** |
| הערות: |
| 2**. הסטודנט/ית התייחס/ה ברצינות להתנסות המעשית** | **5** | **4** | **3** | **2** | **1** | **0** |
| הערות: |
| 3. **הסטודנט/ית הפגינ/ה יוזמה** **בהתנסות המעשית** | **5** | **4** | **3** | **2** | **1** | **0** |
| הערות: |
| 4. **הסטודנט/ית הפגינ/ה התמדה בהתנסות** **המעשית** | **5** | **4** | **3** | **2** | **1** | **0** |
| הערות:  |
| 5. **הסטודנט/ית הפגינ/ה נכונות ללמוד ולהתנסות** | **5** | **4** | **3** | **2** | **1** | **0** |
| הערות: |
| 6. **הסטודנט/ית הציג/ה כישורים מקצועיים וידע רלוונטיים**  | **5** | **4** | **3** | **2** | **1** | **0** |
| הערות: |
| 7. **הסטודנט/ית התנהג/ה בצורה ממושמעת כלפי הארגון** | **5** | **4** | **3** | **2** | **1** | **0** |
| הערות: |
| 8. **הסטודנט/ית הפגינ/ה כישורי עבודת צוות ושיתוף** | **5** | **4** | **3** | **2** | **1** | **0** |
| הערות: |
| 9. **הסטודנט/ית הפגינ/ה יצירתיות וחשיבה מקורית** | **5** | **4** | **3** | **2** | **1** | **0** |
| הערות: |
| 10. **באופן כללי – עד כמה היית מרוצה מתפקודה/תפקודו של****הסטודנט/ית?**  | **5** | **4** | **3** | **2** | **1** | **0** |
| הערות: |

|  |
| --- |
| שם הסטודנט/ית: \_\_\_\_\_\_\_\_\_\_\_\_\_\_\_\_\_ת.ז: \_\_\_\_\_\_\_\_\_\_\_\_\_ |
| שם החונך: \_\_\_\_\_\_\_\_\_\_\_\_\_\_\_\_\_חתימה |

1. **משוב אודות מקום הפרקטיקום**

**סטודנט/ית נכבד/ה:**

עם סיום הפרקטיקום אודה לך אם תשיב/י לשאלות הבאות. תשובותיך יסייעו לנו בבחירת ארגונים מתאימים בעתיד ובהפקת לקחים מן התהליך.

נא לסמן בעגול את המספר המתאים ביותר כאשר 1 מסמן שכלל אינך מרוצה, ו-5 מסמן שביעות רצון גבוהה מאוד. אם המשפט לא רלוונטי או אין לך דעה לנושא, נא לסמן 0

שם הארגון בו ביצעת את הפרקטיקום: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**דרג/י את מידת שביעות רצונך מהגורמים הבאים במקום בו ביצעת את הפרקטיקום:**

|  |  |  |  |  |  |  |
| --- | --- | --- | --- | --- | --- | --- |
|  | **5** | **4** | **3** | **2** | **1** | **0** |
| יחס הממונה עליך |  |  |  |  |  |  |
| מידת העניין בעבודה |  |  |  |  |  |  |
| מידת ההתפתחות המקצועית שלך |  |  |  |  |  |  |
| תנאי עבודה (מקום ישיבה, מחשב, מזגן וכו') |  |  |  |  |  |  |

האם הוצעה לך אפשרות להמשיך לעבוד בארגון?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עד כמה עבודת הפרקטיקום תאמה את ציפיותיך המוקדמות?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

האם היית ממליצ/ה לחבריך לפנות לארגון זה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הערות נוספות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.



תודה על שיתוף הפעולה,

ד"ר כלילה מגן
מנחת הפרקטיקום
ביה"ס לתקשורת
אוניברסיטת בר-אילן